stanford-oval/wikipedia huggingface dataset:
Francisco Elson

| Francisco Elson |
| --- | --- |
 Elson vuonna 2007.
Henkilötiedot
Koko nimi:  Francisco Marinho Robby Elson
Syntynyt: 28. helmikuuta 1976 (ikä 48) Rotterdam, Yhdysvallat
Kansalaisuus:   Alankomaat
Koripalloilija
Pelipaikka:  Sentteri
Pituus:  213 cm
Paino:  107 kg
NBA-varaus:  41. varaus 1999 (Denver Nuggets)
Pelaajaura
Yliopistojoukkueet
1995–1997 1997–1999:  Kilgore College Kalifornian yliopisto (Berkeley)
Seurajoukkueet
1994–1995 1999–2001 2001–2002 2002–2003 2003–2006 2006–2008 2008 2008–2010 2010 2010–2011 2012 2013:  Grunco Rotterdam FC Barcelona Valencia BC Caja San Fernando Denver Nuggets San Antonio Spurs Seattle SuperSonics Milwaukee Bucks Philadelphia 76ers Utah Jazz Philadelphia 76ers Mahram Teheran
Maajoukkueet
:   Alankomaat
Francisco Marinho Robby Elson (s. 28. helmikuuta 1976 Rotterdam) on alankomaalainen kilpauransa päättänyt koripalloilija. Elson pelasi urallaan pääasiassa NBA:ssa ja Espanjan pääsarjassa. Hän voitti kummankin sarjan mestaruuden ja Espanjan cup-mestaruuden.
Elson aloitti uransa aikuisten sarjoissa kotimaassaan, mistä hän siirtyi Yhdysvaltain yliopistokentille. Yliopistouransa päättymisen jälkeen Denver Nuggets varasi sentterinä pelanneen Elsonin NBA:han 41. vuorolla vuoden 1999 varaustilaisuudessa. Seuraavat neljä kautta Elson pelasi kuitenkin kolmessa eri Espanjan pääsarjaseurassa. Hän voitti tuona aikana FC Barcelonassa Espanjan mestaruuden ja cup-mestaruuden.
Vuonna 2003 Elson siirtyi NBA:han, missä hän edusti Nuggetsia ensimmäiset kolme kauttaan. Tämän jälkeen hän jatkoi NBA:ssa edustaen useita eri seuroja, pisimpään kahden kauden ajan San Antonio Spursia ja Milwaukee Bucksia. Spursissa hän voitti vuonna 2007 NBA:n mestaruuden. Elson käväisi vielä pelaamassa Iranissa vuonna 2013 ennen uransa virallista lopetusta.
GCHQ

| Government Communications Headquarters  |
| --- | --- |
 GCHQ:n päämaja, "The Doughnut" (suom. donitsi).
Perustettu:  1919 nimellä GC&CS
Toimivalta:  Yhdistyneen kuningaskunnan hallitus
Päätoimi­paikka:  The Doughnut, Cheltenham, UK
Pääjohtaja:  Robert Hannigan
Työntekijöitä:  6 132 (budjettivuosi 2012–13)
Government Communications Headquarters (lyh. GCHQ) on brittiläinen tiedustelu- ja turvallisuuspalvelu, joka on vastuussa Yhdistyneen kuningaskunnan hallituksen ja asevoimien puolesta tehdystä signaalitiedustelusta ja tietoturvasta. Päämajana "The Doughnut" Cheltenhamissa, se toimii Joint Intelligence Committee (JIC) -komitean ohjauksen alla Security Service (MI5), Secret Intelligence Service (MI6) ja Defence Intelligence (DI) -tiedustelupalveluiden rinnalla. Ison-Britannia ulkoministeri on vastuussa GCHQ:n toiminnasta, mutta GCHQ ei ole osa Ison-Britannian ulkoministeriötä, ja sen pääjohtaja on arvoltaan Permanent Secretary.
GCHQ perustettiin ensimmäisen maailmansodan jälkeen nimellä Government Code and Cypher School (GC&CS, "hallituksen koodi- ja salakirjoituskoulu") ja tunnettiin sillä nimellä aina vuoteen 1946 asti. Se sijaitsi toisen maailmansodan aikana Bletchley Parkissa, jossa siitä tuli kuuluisa saksalaisen Enigma-salakirjoituksen murtamiseksi tehdystä työstä. GCHQ koostuu nykyään kahdesta pääosastosta: Composite Signals Organisation (CSO), joka on vastuussa informaation keräämisestä ja CESG (ent. Communications-Electronics Security Group), joka on vastuussa Ison-Britannian omien yhteydenpitojen turvaamisesta. Joint Technical Language Service (JTLS) on pieni osasto, jonka tehtävänä on tekninen kielituki, käännöstyö ja tulkinta muissa valtion virastoissa. Hallinnollisista syistä se sijaitsee samassa rakennuksessa kuin GCHQ.
Vuonna 2013 GCHQ sai merkittävästi mediahuomiota, kun NSA-ilmiantaja Edward Snowden paljasti, että virasto yrittää kerätä kaikkea internet- ja puheludataa Isossa-Britanniassa Tempora-ohjelman kautta.
Aiheesta muualla

GCHQ backs cybersecurity start-ups in new Cheltenham hub. BBC 17.1.2017. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Government Communications Headquarters
Käännös suomeksi
Galloway–Mowatin oireyhtymä

Galloway–Mowatin oireyhtymä on autosomin kautta peittyvästi periytyvä tai satunnaisen mutaation aiheuttama synnynnäinen kehityshäiriö. Se aiheuttaa pienipäisyyttä, munuaisvaurion ja palleatyrän. Oireyhtymään saattaa liittyä myös vesipäisyyttä, näköhermon surkastuma, psykomotoriikan kehityshäiriö, kehitysvammaisuutta, oksentelua ja kuurosokeus.
Galloway–Mowat on vakava ja äärimmäisen harvinainen oireyhtymä, joka usein johtaa kuolemaan varhaislapsuudessa. Se kuvattiin ensimmäistä kertaa vuonna 1968.
Fucking Twinks 2

Fucking Twinks 2 on homopornoelokuva vuodelta 2008. Sen pääosissa ovat Tommy Anders, Tori Andrews, Ryan Conners, Tristan Tyler, Devon Pryce, Andy Kay, Chad Stevens, Matthew Phoenix ja Niki Culkin.
Gallo pinto

Tyypillinen costaricalainen ateria, jossa on gallo pinton lisäksi paistettua munaa, vihanneksia ja banaania sekä kanaa.
Gallo pinto (tai gallopinto) on perinteinen nicaragualainen ja costaricalainen ruoka. Sitä pidetään kansallisruokana molemmissa maissa, ja molemmissa se valmistetaan hieman eri tavalla. Gallo pinto voi olla osana mitä tahansa ateriaa, ja varsinkin aamupalana se on aivan yleinen. Vaikka ruokalajista on useita variaatioita, perusversiossa paistetaan keitettyä riisiä ja papuja yhdessä mausteiden kuten korianterin, sipulin ja pippurien kanssa. Usein sekaan laitetaan myös Salsa Lizano -kastiketta.
Gallo pinto tarkoittaa "täplikästä kukkoa". Kun riisiä ja papuja sekoitetaan keskenään, pavut värjäävät riisin. Nicaragualaiset käyttävät perinteisesti pieniä punaisia papuja ja costaricalaiset mustia.
Gallons of Rubbing Alcohol Flow Through the Strip

| ”Gallons of Rubbing Alcohol Flow Through the Strip” Nirvana |
| --- | --- | --- |

Kappaleen tiedot
 Albumilta: In Utero
 Julkaistu: 21. syyskuuta 1993.
 Tuottaja(t): Steve Albini
 Tyylilaji: Grunge
 Kesto: 07.34
 Levy-yhtiö: Geffen
In Uteron muut kappaleet
| ”All Apologies” (12) | ”Gallons of Rubbing Alcohol Flow Through the Strip” (12 - ·bonus kappale) |   |
"Gallons of Rubbing Alcohol Flow Through the Strip" on yhdysvaltalaisen grungeyhtye Nirvanan kappale vuodelta 1993. Se julkaistiin vuonna 1993 yhtyeen viimeisellä studioalbumilla In Utero. Kappale on 7:34 pitkä ja on piilotettu albumin "All Apologies" kappaleeseen. Kappale alkaa 24 minuutin kohdalla All Apologiesin jälkeen.
"Gallons of Rubbing Alcohol Flow Through the Stripin" äänitti tammikuussa vuonna 1993 Craig Montgomery Rio de Janeirossa Brasiliassa. Kappaleesta julkaistiin In Utero -albumin promotilaisuuksiin single Englantiin. Kappale esitettiin ainoan kerran livenä vuonna 1993 Hollywood Rock -festivaalien sound checkissä Rio de Janeirossa.
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Final Fight 2

| Final Fight 2 |
| --- | --- |

Kehittäjä:  Capcom
Julkaisija:  Capcom
Jakelija:  Nintendo eShop
Tuottaja:  Tokuro Fujiwara
Suunnittelija:  Tatsuya Minami
Säveltäjä:  Yasuaki Fujita Mari Yamaguchi Yuki Iwai Setsuo Yamamoto Yuko Takehara Tatsuya Nishimura
Pelisarja:  Final Fight
Julkaistu:  JP 22. toukokuuta 1993NA elokuu 1993EU joulukuu 1993
Lajityyppi:  Beat 'em up
Pelimuoto:  yksinpeli, kaksinpeli
Ikäluokitus:  ESRB: E10+  Virheellinen ESRB-arvo PEGI: 12
Alusta:  SNES, Virtual Console
Jakelumuoto:  Pelimoduuli ja digitaalinen lataus
Lisää peliartikkeleitaVideopelien teemasivulla
Infobox OK  : 
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Game Players: 9/10
GamePro: 4/5
Nintendo Magazine System: 58/100
Nintendojo: 7/10
Final Fight 2 on Capcomin kehittämä Beat 'em up. Peli on julkaistu vuoden 1993 elokuussa Super Nintendo Entertainment Systemille.
Juoni

Vuosia on kulunut edellisestä Final Fight tapahtumista, jolloin Metro Cityn pormestari Mike Haggar onnistui ystävineen Codyn ja Gyun kanssa kukistamaan Mad Gear rikosjengin. Kolmikko on lähtenyt omille teilleen elämään normaalia elämäänsä, kunnes Mad Gearin jäljelle jääneet jäsenet tekevät uuden nousun. Roistot sieppaavat Gyun kihlatun Renan, sekä hänen isänsä ja Gyun entisen sensein Japanissa.
Gyuta ei näy missään ja Renan nuorempi sisar Maki soittaa Haggarille tapahtuneesta. Haggar ottaa mukaansa Carlosin ja matkaavat Euraasiaan, Makin luokse taistellakseen uutta Mad Gearia vastaan.
Tasot

Final Fight 2:ssa on edeltäjänsä tavoin yhteensä kuusi tasoa ja kaksi bonus tasoa. Tällä kertaa jokainen taso sijoittuu eri maahan, kuten Alankomaihin, Italiaan ja Japaniin.
Aiheesta muualla

Final Fight 2 MobyGamesissa (englanniksi)
-pelisarja
| --- | --- |
Videopelit:   Final Fight  Final Fight 2  Mighty Final Fight  Final Fight 3  Final Fight Revenge  Final Fight: Streetwise 
Päähahmot:   Mike Haggar  Cody Travers  Guy
Fuckin’ Problems

| Fuckin’ Problems ASAP Rocky (feat>  Drake, 2 Chainz ja Kendrick Lamar) |
| --- | --- | --- |

Singlen tiedot
 Albumilta: Long. Live. ASAP
 Äänitetty : 2012
 Julkaistu: 24. lokakuuta 2012
 Formaatti: CD, digitaalinen lataus
 Tekijä(t): useita
 Tuottaja(t): Noah "40" Shebib ja C. Papi
 Tyylilaji: hip hop
 Kesto: 03.57
 Levy-yhtiö: A$AP Worldwide · Polo Grounds · RCA Records
ASAP Rockyn muut singlet
| Cockiness (Love It) 2012 | Fuckin’ Problems 2012 | Wild for the Night 2013 |
Draken muut singlet
| We in This Bitch 1.5 2012 | Fuckin’ Problems 2012 | The Zone 2012 |
2 Chainzin muut singlet
| Bandz a Make Her Dance 2012 | Fuckin’ Problems 2012 | I’m Different 2012 |
”Fuckin' Problems” (muokattu versio myös nimillä ”F**kin' Problems” ja ”Problems”) on yhdysvaltalaisen hip hop -artisti ASAP Rockyn 24. lokakuuta 2012 julkaistu single, jolla ovat mukana myös rap-artistit Drake, 2 Chainz ja Kendrick Lamar. ”Fuckin' Problems” julkaistiin ASAP Rockyn Long. Live. ASAP -albumin toisena singlenä.
Complex, Pitchfork ja XXL-lehti sisällyttivät kappaleen vuoden parhaat kappaleet -luetteloihinsa. Yhdysvalloissa ”Fuckin' Problems” myi yli kaksi miljoonaa kappaletta eli kaksinkertaista platinaa ja Isossa-Britanniassa hopealevyn arvoisesti. Kappale nousi listoille myös muun muassa Belgiassa.
Kappaleen musiikkivideo sai ensi-iltansa 3. joulukuuta 2012. Virallista videota oli katsottu YouTubessa elokuuhun 2016 mennessä lähes sata miljoonaa kertaa.
Final Fantasy XIV (vuoden 2010 videopeli)

| Final Fantasy XIV |
| --- | --- |

Kehittäjä:  Square Enix
Julkaisija:  Square Enix
Ohjaaja:  Naoki Yoshida
Tuottaja:  Naoki Yoshida
Säveltäjä:  Nobuo Uematsu ja Masayoshi Soken
Pelisarja:  Final Fantasy
Pelimoottori:  Crystal Tools
Julkaistu:  Microsoft Windows NA 30. syyskuuta 2010EU 30. syyskuuta 2010
Lajityyppi:  MMORPG
Pelimuoto:  Moninpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 16  USK 12 
Alusta:  PlayStation 3, PlayStation 4, Microsoft Windows
Hinnoittelutapa:  Kertamaksu ja kuukausimaksu
Jakelumuoto:  Blu-ray, PlayStation Network, Steam
Lisää peliartikkeleitaVideopelien teemasivulla
Infobox OK   : 
Final Fantasy XIV (jap. ファイナルファンタジーXIV, myös Final Fantasy XIV Online) on Square Enixin kehittämä ja julkaisema MMORPG.
Peli on julkaistu vuonna 2010 Windowsille.
Peli Final Fantasy -sarjan toinen MMO-peli.
Final Fantasy XIV tunnettiin aluksi koodinimellä Rapture (ラプチャー). Peli mainittiin ensimmäisen kerran elokuussa 2005, ja sen ajateltiin olevan jatko-osa Final Fantasy XI:lle. Pelin traileri ja lopullinen julkaisunimi julkistettiin E3-tapahtumassa 2. kesäkuuta 2009. Final Fantasy XIV:n ohjaajana toimi Nobuaki Komoto, tuottajana Hiromichi Tanaka, art directorina Akihiko Yoshida ja säveltäjänä Nobuo Uematsu.
Final Fantasy XIV: A Realm Reborn

Uusintaversio Final Fantasy XIV: A Realm Reborn julkaistiin maailmanlaajuisesti 27. elokuuta 2013.
Vastaanotto

Alkuperäinen Final Fantasy XIV on saanut negatiivisen vastaanoton niin kriitikoilta kuin faneilta. Metacritic on antanut pelille pisteet 49/100. Negatiivisen kritiikin vuoksi Square Enixin toimitusjohtaja Yoichi Wada antoi virallisen anteeksipyynnön faneille ja ilmoitti, että peli tullaan kehittämään uudelleen alusta asti.[lähde? ]
Aiheesta muualla

Final Fantasy XIV Online MobyGamesissa (englanniksi)
Final Fantasy XIV Online: A Realm Reborn MobyGamesissa (englanniksi)
Virallinen Final Fantasy XIV -sivusto
Final Fantasy XIV Fan (Arkistoitu – Internet Archive)
Final Fantasy -pelisarja
| --- | --- |
Pääsarja:   Final Fantasy  II  III  IV  V  VI  VII  VIII  IX  X  XI  XII  XIII  XIV  XIV: A Realm Reborn  XV  XVI 
Alasarjat:   Final Fantasy Crystal Chronicles  Compilation of Final Fantasy VII  Ivalice Alliance  Fabula Nova Crystallis Final Fantasy XIII 
Jatko-osat:   Final Fantasy X-2  Final Fantasy XII: Revenant Wings  Final Fantasy IV the After: Tsuki no Kikan  Final Fantasy XIII-2  Lightning Returns: Final Fantasy XIII 
Sivutarinat ja spin-off-pelit:   Mystic Quest  Final Fantasy Mystic Quest  Final Fantasy Tactics  Final Fantasy Tactics Advance  Dissidia: Final Fantasy  Dissidia 012 Final Fantasy  Dissidia Final Fantasy NT 
Uudelleenjulkaisut:   Final Fantasy I–II  Final Fantasy Origins  Final Fantasy I & II: Dawn of Souls  Final Fantasy Collection  Final Fantasy Anthology  Final Fantasy Chronicles 
Anime ja elokuvat:   Final Fantasy: Legend of the Crystals  Final Fantasy: The Spirits Within  Final Fantasy: Unlimited  Final Fantasy VII: Advent Children  Last Order: Final Fantasy VII  Kingsglaive
Friisi

Wikisanakirjassa on tähän liittyvä sananselitys: .
Friisi tarkoittaa seuraavia:
friisi, germaaninen kieli
friisit, germaanikansa
friisi, rakennuksen vaakasuora koristepinta
Friisi, sukunimenä:
Oskari Juhola-Friisi, Oscar Heine (1854–1911), merikapteeni, laivanvarustaja ja liikemies.
Francisco de Paula Santander

Francisco de Paula Santander
Francisco José de Paula Santander y Omaña (2. huhtikuuta 1792 – 6. toukokuuta 1840) oli kolumbialainen sotilas, kenraali ja poliitikko, joka taisteli Simón Bolívarin joukoissa Kolumbian (entinen Uuden-Granadan varakuningaskunta) itsenäisyyden puolesta.
Santander syntyi Cúcutassa varakkaaseen kreoliperheeseen. 13-vuotiaana hän siirtyi Bogotáan (tuolloin Santa Fé de Bogotá) San Bartolomén kuninkaalliseen korkeakouluun (el Colegio Real Mayor y Seminario de San Bartolomé) opiskelemaan. Siellä hän opiskeli politiikkaa ja lakioppia. Hän liittyi vuonna 1810 itsenäisyysmielisiin joukkoihin ja myöhemmin hän taisteli Bolívarin joukoissa. Vuonna 1819 Kolumbia vapautettiin espanjalaisjoukoista ja Santander nimitettiin Suur-Kolumbian varapresidentiksi vuonna 1821. Hän ei ollut kiinnostunut osallistumaan Bolívarin muihin sotaretkiin, jotka tähtäsivät muun muassa Venezuelan, Ecuadorin ja Perun vapauttamisiin. Hän oli ennemmin kiinnostunut kehittämään synnyinmaatansa Kolumbiaa poliittisesti. Häntä kutsuttiin lakien mieheksi ("Hombre de las Leyes"). Santander kehitti maansa poliittisia instituutioita ja panosti myös esimerkiksi koulutukseen ja taloudellisiin uudistuksiin. Hän ei kuitenkaan suvainnut toisinajattelua.
Santanderin ja Bolívarin välirikko

Santanderin ja Bolívarin välit olivat olleet jännittyneet melkein alusta alkaen. Santander oli erottanut Bolívarin alipäällikön José Antonio Páezin (josta tuli myöhemmin Suur-Kolumbiasta itsenäistyneen Venezuelan ensimmäinen presidentti). Bolívar puuttui tilanteeseen ja palautti Páezin aseman. Tämä viilensi Santanderin ja Bolívarin välejä. Lopullinen välirikko johtui poliittisista näkemyseroista. Huonoista kokemuksistaan johtuen Bolívarista oli tullut konservatiivisempi ja hän kannatti tiukkaa keskushallintoa. Santander sen sijaan federalistina kannatti hajautetumpaa hallintoa ja oli myötämielisempi kannattamaan Suur-Kolumbian alueiden itsehallintoa. Bolívar julistautui diktaattoriksi sen jälkeen, kun Santander ja hänen kannattajansa olivat vastustaneet Bolívarin haluamia konservatiivisia muutoksia perustuslakiin. Bolívar joutui murhayrityksen kohteeksi, josta Santanderia syytettiin. Santander oli maanpaossa Bolívarin kuolemaan asti, jonka jälkeen hänestä tuli Kolumbian presidentti vuonna 1832.
Kuolema ja merkitys

Santander kuoli tuberkuloosiin 6.5.1840 Bogotássa. Bolívar oli kuollut vuonna 1830 ja Santanderin ja Bolívarin kannattajien poliittiset kiistat syvenivät vapaustaistelijoiden kuolemien jälkeen. Santanderin kannattajat puhuivat hajautetun hallinnon, koulutuksen ja laajan äänioikeuden puolesta. Bolívarin kannattajat taas ajoivat vahvaa keskushallintoa ja valtion ja kirkon liittoa voimakkaasti. Santanderin kannattajat muodostivat sittemmin Kolumbian Liberaalipuolueen ja Bolívarin kannattajat perustivat Kolumbian konservatiivisen puolueen. Kolumbian historiaa leimasivat vuosisadan ajan konservatiivien ja liberaalien väliset kiistat ja sodat, jotka huipentuivat La Violenciaan.
Santanderin ansioina pidetään erityisesti hänen tekemiään poliittisia uudistuksia. Santanderin ja Norte de Santanderin departementit on nimetty hänen mukaansa. Santanderin kuva on 2 000 Kolumbian peson setelissä.
Aiheesta muualla

Kuvia tai muita tiedostoja aiheesta Francisco de Paula Santander Wikimedia Commonsissa
Gian Marco Berti

| Mitalit> Maa:   San Marino.Ammunta. Olympialaiset  | Mitalit> Maa:   San Marino.Ammunta. Olympialaiset  | Mitalit> Maa:   San Marino.Ammunta. Olympialaiset  | Maa:   San Marino> Ammunta. |
| --- | --- | --- | --- |
|  Hopeaa | Tokio 2020 | trap, sekajoukkue |  |
Gian Marco Berti (s. 11. marraskuuta 1982) on sanmarinolainen haulikkoampuja. Hän osallistui vuoden 2020 Tokion olympialaisiin, joissa hän sai hopeaa trap-ammunnan sekajoukkuekilpailusta. Hän kilpaili Alessandra Perillin kanssa, josta tuli samoissa olympialaisissa maansa ensimmäinen olympiamitalisti naisten trap-ammunnassa. Bertin isä Gian Nicola edusti San Marinoa ammunnassa vuoden 1988 Soulin olympialaisissa.
Fire Emblem (videopeli)

| Fire Emblem |
| --- | --- |

Kehittäjä:  Intelligent Systems
Julkaisija:  Nintendo
Säveltäjä:  Yuka Tsujiyoko
Pelisarja:  Fire Emblem
Julkaistu:  JP 25. huhtikuuta 2003NA 3. marraskuuta 2003EU 16. kesäkuuta 2004
Lajityyppi:  taktinen roolipeli
Pelimuoto:  yksinpeli, 2 pelaajan moninpeli
Ikäluokitus:  CERO: All Ages  ESRB: Kaikenikäisille  PEGI 7 
Alusta:  Game Boy Advance
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Fire Emblem (jap. ファイアーエムブレム 烈火の剣, Fire Emblem: Rekka no Ken, suom. "Liekehtivä miekka") on Intelligent Systemsin kehittämä ja Nintendon julkaisema taktinen roolipeli. Peli on julkaistu vuonna 2003 Game Boy Advancelle.
Peli kuuluu Fire Emblem -sarjan seitsemän osa. Se on ensimmäinen sarjan peli, joka julkaistiin Pohjois-Amerikassa ja Euroopassa.
Peli toimii johdantona Japanissa julkaistulle sarjan edelliselle osalle Fire Emblem: Fūin no Tsurugi.
Tarina

Peli seuraa kolmen ylhäisen hahmon tarinaa. Ensimmäisten 10 tehtävän päähahmo on Lyndis, Caelin markiisin tytär joka on elänyt pitkän aikaa Sacaen tasangoilla paimentolaisten kanssa. Hän saa tietää totuuden syntyperästään, ja lähtee Caeliniin tapaamaan isoisäänsä Hausenia. Caelinin vallananastaja Lundgren koettaa tehdä kaikkensa pysäyttääkseen Lyndisin saattueen. Ensimmäiset 10 tehtävää muodostavat pelin tutoriaalin.
Seuraavien 20 tehtävän päähahmoja ovat ylimykset Eliwood ja Hector. Pääjuoni vyörähtää käyntiin Eliwoodin isän kadotessa merkillisesti, ja häntä etsiessään Eliwood törmää erikoisiin merkkeihin sotavalmisteluista, ja vaaralliseen mustaan maagiin nimeltä Nergal joka haluaa tuhota koko maailman. Ensimmäisellä pelikerralla tapahtumia seurataan Eliwoodin näkökulmasta, ja toisella Hectorin näkökulmasta.
Pelin päähahmoissa oli muutamia erikoisia puolia: Lyndis on ensimmäinen Fire Emblem -sarjan naispuolinen päähahmo, ja Hector on ensimmäinen päähahmo, joka käyttää kirvestä miekan sijaan.
Aiheesta muualla

Fire Emblem (videopeli) MobyGamesissa (englanniksi)
Francisco Chaparro

| 0 | 1 | 2 |
| --- | --- | --- |

Henkilötiedot
Koko nimi: Francisco Chaparro Jara
Syntymäaika: 30. marraskuuta 1942 (ikä 81)
Syntymäpaikka: Sevilla, Andalusia, Espanja
Seura
Seura: –
Tehtävä: Päävalmentaja
Valmennusura
    1995 1997–1998 2004–2005 2005–2007 2007–2009:  Écija Balompié  Granada CF  Cádiz CF  CD Isla Cristina  Xerez CD  Real Betis B  Real Betis Balompié
Francisco ”Paco” Chaparro (s. 30. marraskuuta 1942) on espanjalainen jalkapallovalmentaja.
Chaparro on kotoisin Trianan kaupunginosasta Sevillasta. Hän valmensi andalusialaisissa alasarjajoukkueissa ennen siirtymistään Real Betisiin juniorivalmentajaksi. Kaudella 2006–2007 Chaparro kutsuttiin seuran edustusjoukkueen valmentajaksi kauden viimeiseen otteluun, jonka voitto varmisti joukkueen pysymisen Espanjan pääsarjassa Primera Divisiónissa. Chaparro valmensi keväällä 2007 myös Betisin B-joukkueen nousuun Segunda División B:hen.
Kaudella 2007–2008 Chaparro korvasi Héctor Cúperin Betisin edustusjoukkueen valmentajana 14 kierroksen jälkeen. Hänen valmennuksessaan joukkue sijoittui sarjan 13:nneksi. Chaparro jatkoi tehtävässä myös kaudella 2008–2009 kunnes Josep María Nogués korvasi hänet huhtikuussa 2009 joukkueen ajauduttua putoamistaisteluun.
Chaparro juoksee joka aamun pitkän lenkin, ja hänet tunnetaan leikkimielisellä nimityksellä ”Trianan Mick Jagger”.
Aiheesta muualla

Tilastot Primera Divisiónissa (espanjaksi)
Tilastot Segunda Divisiónissa (espanjaksi)
| 0 | 1 | 2 |
| --- | --- | --- |
| Edeltäjä: Luis Fernández Héctor Cúper | Real Betisin päävalmentaja 6/2007 12/2007–4/2009 | Seuraaja: Héctor Cúper Josep María Nogués |